Zemanová, Anna, poslankyňa NR SR (2023-03-22):
Ďakujem pekne. Pán navrhovateľ, ja sa vás opýtam, že aká lobistická skupina vás poslala predložiť tento návrh zákona. Pretože to, čo ste vy predložili v jednej časti, je bezdôvodné, v druhej časti tie dôvody na predloženie tohto návrhu zákona ja vidím úplne niekde inde, ako ste ich skutočne odprezentovali. Samozrejme, získavanie geotermálnej energie ako obnoviteľného zdroja alebo zdroja, ktorý, ktorý má nižšie dopady na emisie, samozrejme, je, je možné a v prípade využitia vrtov, ktoré už neplnia svoj účel, ale bolo na nich vykonané posudzovanie vplyvov na životné prostredie a je snahou získať teraz ich na inú, na iný účel, samozrejme, takýto už dnes zákon zjednodušuje proces a umožňuje urobiť posúdenie zmeny navrhovanej činnosti v takom skrátenom konaní, pretože ide len o zmenu posud... už posúdenej činnosti, a to už dnes zákon umožňuje. Ale tá prvá časť, ktorú ste vy chcete vlastne zjednodušiť spoločnostiam, ktoré chcú dobývať na území Slovenska zemný plyn a naftu. A v prvom rade si povedzme, že to sú spoločnosti, ktoré nemajú veľmi pozitívny vplyv alebo pozitívne vnímanie dopadov na životné prostredie, typu spoločnosti, ktoré sa snažili dobýjať, dobývať prieskum cez prieskumné vrty, zemný plyn na východe Slovenska. Poznáme príbeh Aropane, občianskej iniciatívy, ktorým sa v konečnom dôsledku aj podarilo tieto iniciatívy zastaviť na východe Slovenska, tak práve týmto návrhom zákona chcete vlastne obmedziť alebo uľahčiť, uľahčiť týmto spoločnostiam vykonávať ich činnosť a obmedziť vlastne aj verejnosti na posudzovanie vplyvov, v rámci posudzovania vplyvov na životné prostredie hájiť svoje záujmy vo veci životného prostredia. Práve aj v dôsledku tej situácie, čo bola na východe Slovenska, sme v minulom volebnom období upravili návrh zákona o posudzovaní vplyvov na životné prostredie, kde bolo sprísnené posúdenie pre vrty hlbšie ako 300 metrov, že aj pri prieskumných vrtoch je povinné posúdenie vplyvov na životné prostredie, a je to práve z toho dôvodu, že tie dopady môžu byť významné. Ako napríklad bolo riziko na tom východnom Slovensku, kde cez takýto prieskumný vrt, ktorý by nebol posúdený, mohlo byť dopad, negatívny dopad na Bardejovské kúpele, kde takáto, takýto vrt, ktorý bol predpokladaný do hĺbky skoro jeden kilometer, tak tie dopady neboli by preverované. Čiže pýtam sa vás, keď vy ste nás, pán navrhovateľ, obviňovali z nejakých záujmov, aby ste mi povedali, koho záujmy v tejto veci obhajujete. Pretože to nie sú záujmy v rámci lepšieho využívania geotermálnej energie, pretože, tak ako som povedala v tej druhej časti, už dnes existujúce vrty sa dajú v zjednodušenom procese preposúdiť, dať im nové, nové využitie, ale v tej prvej čisti vy, v prvej časti vy drobnou zmenou vlastne chcete sťažiť prístup verejnosti pri rozhodovaní vo veciach životného prostredia tak dôležitej, ako je vŕtanie do zemskej kôry. Čo, samozrejme, je menej viditeľné ako nejaké komíny alebo činnosti, ktoré sa realizujú na povrchu, lebo to, čo je pod zemou, málokoho zaujíma, pretože to je nejaká podzemná voda, ktorú nevidíme, ale to je, to sú veci, ktoré majú obrovský súvis na, a môžu mať obrovský dopad na ďalšie činnosti, ďalšie vplyvy, ktoré, ktoré jednoznačne treba posúdiť a nie zľahčovať. Ďakujem.